# NÁRODNÁ RADA SLOVENSKEJ REPUBLIKY

#  IX. volebné obdobie

Číslo: KNR-ORGA-0559/2025

786

# UZNESENIE

# NÁRODNEJ RADY SLOVENSKEJ REPUBLIKY

zo 4. februára 2025

k návrhu programu 30. schôdze Národnej rady Slovenskej republiky

 **Národná rada Slovenskej republiky**

**s c h v a ľ u j e**

návrh programu 30. schôdze Národnej rady Slovenskej republiky so začiatkom
4. februára 2025 o 13.00 hodine, zvolanej podľa čl. 83 ods. 2 Ústavy Slovenskej republiky a § 17 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na žiadosť 59 poslancov z 31. januára 2025, s týmito bodmi:

1. Návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so zabezpečením ochrany pacienta a s nastolením sociálneho zmieru v zdravotníctve (tlač 702)
2. Návrh vlády na skrátené legislatívne konanie o vládnom návrhu zákona o zmene a doplnení niektorých zákonov v súvislosti so zmenami vyvolanými Stavebným zákonom (tlač 700)
3. Vládny návrh zákona, ktorým sa menia a dopĺňajú niektoré zákony v súvislosti so zabezpečením ochrany pacienta a s nastolením sociálneho zmieru v zdravotníctve (tlač 703) – prvé čítanie
4. Vládny návrh zákona o zmene a doplnení niektorých zákonov v súvislosti so zmenami vyvolanými Stavebným zákonom (tlač 701) – prvé čítanie
5. Vládny návrh Stavebného zákona (tlač 587) – druhé čítanie.

v z. Peter Ž i g a v. r.

podpredseda

Národnej rady Slovenskej republiky,

poverený výkonom právomocí predsedu Národnej rady Slovenskej republiky

Overovatelia:

Peter K a l i v o d a v. r.

Zuzana M e s t e r o v á v. r.